สวัสดีคะคุณ คือหนูเป็นประจำเดือนแบบกระปริบกระปรอยมา2อาทิตย์แล้วคะ อยากทราบว่าจะเป็นอะไรมั้ยคะ แล้วต้องแก้ปัญหายังไงคะ พอดีไม่สะดวกไปพบแพทย์คะ
สวัสดีค่ะ ประจำเดือนที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาติดต่อกันเกิน 2 สัปดาห์ไปแล้ว แม้จะมาไม่มาก ถือว่าเป็นความผิดปกติ อาจมีสาเหตุมาจาก ผลข้างเคียงจากการใช้ยาคุมกำเนิด ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบเป็นความผิดปกติที่ควรไปพบแพทย์เพื่อตรวจหาสาเหตุที่แน่ชัดต่อไป ในเบื้องต้นควรจะงดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนมาใช้เอง